જાતીય સંભોગ

જાતીય સંભોગ (દૈહિક મિલન અથવા મૈથુન) એ એક જાતીય પ્રવૃતિ છે, જેમાં જાતીય આનંદ અથવા પ્રજનન માટે યોનિમાર્ગમાં શિશ્ન દાખલ કરી ઘર્ષણ કરવાની ક્રિયાનો સમાવેશ થાય છે, Sexual intercourse most commonly means penile–vaginal penetration for sexual pleasure or sexual reproduction; dictionary sources state that it especially means this, and scholarly sources over the years agree. See, for example; તેને યોનિમાર્ગીય સંભોગ તરીકે પણ ઓળખવામાં આવે છે.   પ્રવેશનો સમાવેશ કરતા જાતીય સંભોગના અન્ય સ્વરૂપોમાં ગુદા મૈથુન (શિશ્ન દ્વારા ગુદામાં પ્રવેશ), મુખ મૈથુન (શિશ્ન દ્વારા મોંમાં પ્રવેશ અથવા સ્ત્રીની જનનેન્દ્રિયમાં શિશ્નનો મૌખિક પ્રવેશ), આંગળીઓ દ્વારા થતું મૈથુન (આંગળીઓ દ્વારા જાતીય પ્રવેશ/ફિંગરિંગ) અને ડિલ્ડોના (ખાસ કરીને સ્ટ્રેપ-ઓન ડિલ્ડો) ઉપયોગ દ્વારા પ્રવેશનો સમાવેશ થાય છે.   આ પ્રવૃત્તિમાં બે અથવા વધુ વ્યક્તિઓ વચ્ચે શારીરિક આત્મીયતાનો સમાવેશ થાય છે અને સામાન્ય રીતે તેનો ઉપયોગ શારીરિક અથવા ભાવનાત્મક આનંદ માટે થાય છે અને તે માનવ સંબંધોમાં ફાળો આપી શકે છે.  

જાતીય સંભોગ અથવા જાતીય પ્રવૃત્તિ શું છે તેના પર વિવિધ મંતવ્યો છે, જે જાતીય સ્વાસ્થ્ય પરના મંતવ્યોને પ્રભાવિત કરી શકે છે.  જો કે જાતીય સંભોગ, ખાસ કરીને મૈથુન શબ્દ સામાન્ય રીતે શિશ્નનો યોનિમાં પ્રવેશ અને પ્રજોત્પત્તિની સંભાવના સૂચવે છે, Sexual intercourse most commonly means penile–vaginal penetration for sexual pleasure or sexual reproduction; dictionary sources state that it especially means this, and scholarly sources over the years agree. See, for example; તે સામાન્ય રીતે વેધક (પેનિટ્રેટિવ) મુખ મૈથુન અને ગુદા મૈથુનને પણ સૂચવે છે.  તેમાં સામાન્ય રીતે જાતીય પ્રવેશનો સમાવેશ થાય છે, જ્યારે બિન-વેધક સેક્સને બાહ્ય સંભોગ (આઉટરકોર્સ) તરીકે ઓળખવામાં આવે છે,  પરંતુ તેને પણ જાતીય સંભોગ ગણવામાં આવે છે.   સંભોગ, ઘણીવાર જાતીય સંભોગ માટેનું ટૂંકું નામ એ કોઈપણ પ્રકારની જાતીય પ્રવૃત્તિ હોઈ શકે છે.  કારણ કે આ પ્રવૃત્તિઓ દરમિયાન લોકોને જાતીય સંક્રમિત રોગો (STIs) લાગવાનું જોખમ હોઈ શકે છે, આરોગ્ય નિષ્ણાતો ટ્રાન્સમિશનના જોખમને ઘટાડવા માટે સલામત સેક્સ પદ્ધતિઓની ભલામણ કરે છે.  

વિવિધ કાયદાઓ અમુક જાતીય કૃત્યો પર પ્રતિબંધ મૂકે છે, જેમ કે વ્યભિચાર, સગીર સાથેની જાતીય પ્રવૃત્તિ, વેશ્યાવૃત્તિ, બળાત્કાર, પશુમૈથુન (ઝૂફિલિયા), સૃષ્ટિવિરુદ્ધનું કૃત્ય (સોડોમી), લગ્ન પહેલાના અને લગ્નેતર જાતીય સંબંધો. ધાર્મિક માન્યતાઓ જાતીય સંભોગ અથવા અન્ય જાતીય પ્રવૃત્તિ વિશેના વ્યક્તિગત નિર્ણયોમાં પણ ભૂમિકા ભજવે છે, જેમ કે કૌમાર્ય વિશેના નિર્ણયો, See page 11 onwards and pages 47–49 for views on what constitutes virginity loss and therefore sexual intercourse or other sexual activity; source discusses how gay and lesbian individuals define virginity loss, and how the majority of researchers and heterosexuals define virginity loss/"technical virginity" by whether a person has engaged in penile–vaginal sex.   અથવા કાનૂની અને જાહેર નીતિ વિશેની બાબતો. જાતીય કૃત્યો વિશે ધાર્મિક માન્યતાઓ જુદા-જુદા ધર્મ મુજબ બદલાય છે, તેમ છતાં વ્યભિચાર જેવી બાબતો વિશે ધર્મો વચ્ચે સમાન માન્યતા છે.

માનવેતર પ્રાણીઓ વચ્ચેના પ્રજનન સંબંધી જાતીય સંભોગને સામાન્ય રીતે કોપ્યુલેશન કહેવામાં આવે છે, અને વીર્ય યોનિ સિવાયના અન્ય માર્ગે માદાના પ્રજનન માર્ગમાં દાખલ થઈ શકે છે, જેમ કે ક્લોકલ કોપ્યુલેશન દ્વારા. મોટાભાગના માનવેતર સસ્તન પ્રાણીઓ માટે, સમાગમ અને સંભોગ મદકાળ અથવા એસ્ટ્રસના (માદાના પ્રજનન ચક્રમાં સૌથી ફળદ્રુપ સમયગાળો) સમય દરમિયાન થાય છે, જે સફળ ગર્ભાધાનની શક્યતાઓને વધારે છે.   જો કે, બોનોબોસ, ડોલ્ફિન્સ અને ચિમ્પાન્ઝી જાતીય સંભોગમાં જોડાવા માટે જાણીતા છે, માદા મદકાળમાં (એસ્ટ્રસમાં) છે કે કેમ તે ધ્યાનમાં લીધા વિના, અને તેઓ સમલિંગી ભાગીદારો સાથે પણ જાતીય કૃત્યોમાં જોડાય છે.  મનુષ્યો જેમ મુખ્યત્વે આનંદ માટે જાતીય પ્રવૃત્તિમાં જોડાય છે, તેમ આ પ્રાણીઓમાં પણ આ વર્તન આનંદ માટે હોવાનું માનવામાં આવે છે, અને તેમના સામાજિક બંધનોને મજબૂત કરવામાં ફાળો આપતું એક પરિબળ છે. 

 વર્તન 

શ્રેણી:પ્રજનનશાસ્ત્ર
શ્રેણી:પ્રજનન
શ્રેણી:મનુષ્યનું પ્રજનનતંત્ર
શ્રેણી:આરોગ્ય